Direktiva Komisije 97/71/ES

z dne 15. decembra 1997

o spremembi prilog k direktivam Sveta 86/362/EGS, 86/363/EGS in 90/642/EGS o določitvi mejnih vrednosti ostankov pesticidov v ali na žitih, živilih živalskega izvora in nekaterih proizvodih rastlinskega izvora, vključno s sadjem in zelenjavo

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 86/362/EGS z dne 24. julija 1986 o določitvi mejnih vrednosti ostankov pesticidov v in na žitih [1], kakor je bila nazadnje spremenjena z Direktivo 97/41/ES [2], in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v živilih živalskega izvora in na njih [3], kakor je bila nazadnje spremenjena z Direktivo 97/41/ES, in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi mejnih vrednosti ostankov pesticidov v proizvodih rastlinskega izvora, vključno s sadjem in zelenjavo, in na njih [4], kakor je bila nazadnje spremenjena z Direktivo 97/41/ES, in zlasti člena 10 Direktive,

ker so direktive 93/57/EGS [5], 94/29/ES [6], 95/39/ES [7] in 96/33/ES [8] spremenile prilogi II direktiv 86/362/EGS in 86/363/EGS, da so se določile mejne vrednosti ostankov za sezname pesticidov; ker pa so nekatere postavke ostale odprte, kadar razpoložljivi podatki niso zadoščali za določitev mejnih vrednosti; ker se je zainteresiranim strankam dala možnost, da manjkajoče podatke pripravijo v določenem roku; ker se uporabi ustrezna spodnja meja analitične določitve, če se mejne vrednosti ne sprejmejo do rokov, navedenih v opombah na seznamih, ki so jih direktive 93/57/EGS, 94/29/ES, 95/39/ES in 96/33/ES dodale prilogam II k direktivama 86/362/EGS in 86/363/EGS;

ker so direktive 93/58/EGS [9], 94/30/ES [10], 95/38/ES [11] in 96/32/ES [12] spremenile Prilogo II k Direktivi 90/642/EGS, da so se določile mejne vrednosti ostankov za sezname pesticidov; ker so nekatere postavke ostale odprte, kadar razpoložljivi podatki niso zadoščali za določitev mejnih vrednosti; ker se je dala zainteresiranim strankam možnost, da manjkajoče podatke pripravijo v določenem roku; ker se uporabi ustrezna spodnja meja analitične določitve, če se mejne vrednosti ne sprejmejo do rokov, navedenih v opombah na seznamih, ki so jih direktive 93/58/EGS, 94/30/ES, 95/38/ES in 96/32/ES dodale Prilogi II k Direktivi 90/642/EGS;

ker lahko države članice določijo nacionalne mejne vrednosti ostankov, kadar te niso določene z direktivami 86/362/EGS, 86/363/EGS in 90/642/EGS; ker naj države članice take nacionalne količine določijo tako, da ustrezajo njihovim nacionalnim registracijam fitofarmacevtskih sredstev, ki vsebujejo zadevno aktivno snov, ter na podlagi zadostnih podatkov, da se zagotovi, da potrošniki niso izpostavljeni nesprejemljivim količinam ostankov pesticidov;

ker za nacionalne mejne vrednosti ostankov držav članic, zaradi katerih je prepovedano ali omejeno dajanje v promet proizvodov s poreklom iz drugih držav članic, velja spravni postopek iz člena 5a direktiv 86/362/EGS in 86/363/EGS ter člena 5b Direktive 90/642/EGS, v okviru katerega se uporabljajo posebne določbe, vključno z določitvijo začasnih mejnih vrednosti ostankov, kolikor je to mogoče;

ker pri žitih in proizvodih rastlinskega izvora mejne vrednosti ostankov odražajo uporabo najmanjših količin pesticidov, potrebnih za doseganje primernega zdravstvenega varstva rastlin, uporabljenih na tak način, da je količina ostanka čim manjša in toksikološko sprejemljiva, zlasti glede ocenjenega zaužitja s hrano; ker za živila živalskega izvora mejne vrednosti ostankov odražajo porabo žit in proizvodov rastlinskega izvora, ki so bili obdelani s pesticidi, kar ima za posledico ostanke v živilih in proizvodih živalskega izvora, in ker se poleg tega upoštevajo neposredne posledice uporabe veterinarskih zdravil, kadar je to primerno;

ker so se za pesticide, naštete v direktivah 93/57/EGS in 93/58/EGS, zainteresirane stranke zavezale pripraviti manjkajoče podatke; ker predložene podatke pregledujejo Komisija in organi držav članic, da se pripravi potrebni osnutek sprememb direktiv Komisije; ker naj se rok za zapiranje odprtih postavk v direktivah 93/57/EGS in 93/58/EGS podaljša do 31. oktobra 1998, da se omogoči dokončanje potrebnega dela in posvetovanj;

ker je treba vse aktivne snovi fitofarmacevtskih sredstev, ki so v prometu že dve leti po objavi Direktive 91/414/EGS o dajanju fitofarmacevtskih sredstev v promet [13], preveriti v okviru novih ovrednotenj obstoječih aktivnih snovi, predvidenih v programu dela iz člena 8(2) navedene direktive; ker prva faza preverjanja aktivnih snovi in fitofarmacevtskih sredstev na podlagi teh snovi, še ni dokončana; ker se pričakuje, da bodo ta preverjanja in odločitve, ki se bodo sprejele, znatno vplivali na registrirano uporabo in tako na mejne vrednosti ostankov, ki naj se določijo za te pesticide; ker naj se zaradi tega roki, določeni v direktivah 94/29/ES, 94/30/ES, 96/32/ES in 96/33/ES za uveljavitev ustrezne spodnje meje analitične določitve, ki se uporabljajo za odprte postavke, podaljšajo do 1. julija 2000, kot predpisuje Svet v direktivah 95/38/ES in 95/39/ES, da se omogoči upoštevanje posledic razpoložljivih novih ovrednotenj registracij za zadevne pesticide; ker naj Komisija, ko bodo na voljo rezultati novih ovrednotenj, spremeni mejne vrednosti, določene za te pesticide, in določi ali spremeni mejne vrednosti za nekatere pesticide pred 1. julijem 2000, kadar so na voljo in so se ovrednotili potrebni in zadostni podatki in študije; ker naj se najkasneje do 31. marca 1998 izdela program dela, ki se bo poslal zainteresiranim strankam in v katerem se določijo roki, v katerih naj zainteresirane stranke Komisiji in državam članicam predložijo take podatke in študije;

ker je ta direktiva v skladu z mnenjem Stalnega odbora za zdravstveno varstvo rastlin,

SPREJELA NASLEDNJO DIREKTIVO:

Člen 1

V Prilogi II Direktive 86/362/EGS:

1. se datum "1. januarja 1998" v opombah (a), (b) in (c) v seznamu ostankov pesticidov, ki ga je uvedla Direktiva 93/57/EGS, spremeni tako, da se glasi "31. oktobra 1998";

2. se datum "30. junija 1999" v opombah (a), (b) in (c) v seznamu ostankov pesticidov, ki ga je uvedla Direktiva 94/29/ES, spremeni tako, da se glasi "najpozneje od 1. julija 2000";

3. se datum "30. aprila 2000" v opombah (a) in (b) v seznamu ostankov pesticidov, ki ga je uvedla Direktiva 96/33/ES, spremeni tako, da se glasi "najpozneje od 1. julija 2000".

Člen 2

V Prilogi II Direktive 86/363/EGS:

1. se datum "1. januarja 1998" v opombi (a) v seznamu ostankov pesticidov, ki ga je uvedla Direktiva 93/57/EGS, spremeni tako, da se glasi "31. oktobra 1998";

2. se datum "30. junija 1999" v opombi (a) v seznamu ostankov pesticidov, ki ga je uvedla Direktiva 94/29/ES, spremeni tako, da se glasi "najpozneje od 1. julija 2000";

3. se datum "30. aprila 2000" v opombah (a) in (b) v seznamu ostankov pesticidov, ki ga je uvedla Direktiva 96/33/ES, spremeni tako, da se glasi "najpozneje od 1. julija 2000".

Člen 3

V Prilogi II Direktive 90/642/EGS:

1. se datum "1. januarja 1998" v opombah (a), (b), (c) in (d) v seznamu ostankov pesticidov, ki ga je uvedla Direktiva 93/58/EGS, spremeni tako, da se glasi "31. oktobra 1998";

2. se datum "30. junija 1999" v opombah (a), (b) in (c) v seznamu ostankov pesticidov, ki ga je uvedla Direktiva 94/30/ES, spremeni tako, da se glasi "najpozneje od 1. julija 2000";

3. se datum "30. aprila 2000" v opombah (a), (b), (c) in (d) v seznamu ostankov pesticidov, ki ga je uvedla Direktiva 96/32/ES, spremeni tako, da se glasi "najpozneje od 1. julija 2000".

Člen 4

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1997.

Člen 5

Ta direktiva je naslovljena na države članice.

V Bruslju, 15. decembra 1997

Za Komisijo

Franz Fischler

Član Komisije

[1] UL L 221, 7.8.1986, str. 37.

[2] UL L 184, 12.7.1997, str. 33.

[3] UL L 221, 7.8.1986, str. 43.

[4] UL L 350, 14.12.1990, str. 71.

[5] UL L 211, 23.8.1993, str. 1.

[6] UL L 189, 23.7.1994, str. 67.

[7] UL L 197, 22.8.1995, str. 29.

[8] UL L 144, 18.6.1996, str. 35.

[9] UL L 211, 23.8.1993, str. 6.

[10] UL L 189, 23.7.1994, str. 70.

[11] UL L 197, 22.8.1995, str. 14.

[12] UL L 144, 18.6.1996, str. 12.

[13] UL L 230, 19.8.1991, str. 1.

--------------------------------------------------